Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: 8. A 26/2001. (VI. 29.) AB határozat értelmében a törvényalkotót széles körû mérlegelés illeti meg atekintetben,
Paragraph Index: 431

1. A köztársasági elnök indítványa szerint „a ... Törvény elfogadására a jogalkotási eljárás elõírásainak megsértésével került sor”, … „jelen Törvény esetében a jogalkotási folyamat egyes eljárási szabályainak megsértése a Törvény egészét érinti, és ez megalapozza a Törvény egészének megsemmisíthetõségét az Alkotmány 2. § (1) bekezdése alapján”. A köztársasági elnök hivatkozik arra, hogy a rendelkezésére álló adatok szerint a törvénytervezetrõl a Felügyelet a véleményét már csak az országgyûlési bizottságoknak fejthette ki. Utal arra, hogy a Psztv. 4. § (4) bekezdése szerint a Felügyelet véleményét a pénzügyi rendszert, a felügyelt intézményeket érintõ döntések és jogszabályok tervezeteire nézve ki kell kérni. Állítja, hogy „az a tény pedig, hogy a Felügyelet elnöke nem vehetett részt a Kormány 2003. október 29-én tartott ülésének azon napirendi pontján, amelynek tárgya a Felügyeletet is érintõ törvénytervezet volt, sérti a Psztv. 8. § f) pontját, mely szerint a Felügyelet elnöke tanácskozási joggal részt vesz a Kormány ülésén a Felügyelet feladatkörét érintõ kérdések tárgyalásakor”.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes